Bushe kuti mwatemwa ukubelenga ici cipande mu %%?
EeAwe
Baibolo pa Intaneti
BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
EeAwe
Amapinda 6:1-35
6 We mwana wandi, nga waba iciikatilo ca munobe,+ nga wafunkana iminwe no mweni,+2 nga waikatwa ku citeyo ca mashiwi ya mu kanwa kobe,+ nga wafyambatwa ku mashiwi ya mu kanwa kobe,3 e lyo ucite ici, we mwana wandi, no kuipokolola, pantu waingila mu lupi lwa munobe:+ Kabiye unakilile no kupapaata sana ku munobe.+4 Wisuminisha utulo ku menso yobe, nangu ukushipula ku menso yobe.+5 Uipokolole nge mpombo mu minwe ya mulunshi kabili nge cuni mu minwe ya wikata ifyuni.+6 Kabiye ku tunyelele,+ we munang’ani;+ kamone imibombele ya tuko no kuba na mano.7 Nangu ca kuti tatwakwata kapitao, nangu kangalila, nangu kateka,8 tuteyanya ifya kulya fya tuko mu lusuba;+ tututila ifya kulya mu nshita ya kulobolola.9 We munang’ani we, ukasendama ukufika lilali?+ Ukabuuka lilali mu tulo?+10 Ndaaleko panono, nshipuleko panono, njikumbateko panono no kusendama,+11 e lyo ubupiina bukakwishila nge cipondo,+ no kubulwa kukakwishila ngo muntu uwaipangasha ne fyanso.+12 Umuntu icinangwa,+ incitatubi, enda no kupondama kwa kanwa,+13 uushinisha ku menso yakwe,+ uucita ifishibilo ku makasa yakwe, uucebula ku minwe yakwe.+14 Ububi bwaba mu mutima wakwe.+ Elenganya ifyabipa inshita fye yonse.+ Atanda ulubuli.+15 E mulandu wine ubucushi bukamwishila mu kupumikisha;+ bwangu bwangu akafunaulwa, kabili takwakabe ukupola.+16 Kwaba ifintu mutanda (6) ifyo Yehova apata;+ awe ifintu cinelubali (7) fyena filamuselausha:+17 amenso ayaisansabika,+ ululimi lwa bufi,+ ne minwe iisumya umulopa wa kaele,+18 umutima uwelenganya amapange ya buncitatubi,+ amakasa ayangufyanya ukubutukila ku bubi,+19 inte ya bufi iilanda ifya bufi,+ no utandanya ulubuli pa kati ka ba bwananyina.+20 We mwana wandi, sunga ifipope fya kwa wiso,+ kabili wisuula ifunde lya kwa noko.+21 Fikakile ku mutima obe pe;+ fikake mu mukoshi obe.+22 Ilyo ule-enda, amano yakulakutungulula;+ ilyo wasendama, yakulakulinda;+ kabili ilyo washibuka, yakulakusakamana.23 Pantu ifipope ni nyali,+ ne funde lubuuto,+ kabili ukufunda no kusalapula ni nshila ya ku bumi,+24 fya kukutalusha ku mwanakashi imbifi,+ ku mashiwi ya kusembeleka aya lulimi lwa mwanakashi umbi umbi.+25 Wikumbwa ukuyemba kwakwe mu mutima obe,+ kabili wileka akulembwile ku miloleseshe yakwe iya lunkumbwa,+26 pantu pa mulandu wa mwanakashi cilende umuntu mu kulekelesha ashala fye na kamokolwa ka mukate;+ lelo umukashi wa muntu umbi, afwayafwaya umweo uwauma umutengo.+27 Bushe umuntu kuti alapwila umulilo pa cifuba cakwe na malaya yakwe ukwabula ukupya?+28 Nelyo bushe umuntu kuti aenda pa malasha ayaleaka na makasa yakwe ukukanababuka?29 E fyo ciba na ku wenda na muka mwine,+ onse uumukumya takalekwe fye ukwabula ukukandwa.+30 Abantu tabasuulako fye ku mupuupu ilyo aiba ku kupembula umweo wakwe ilyo ali ne nsala.31 Lelo nga asangwa, akabweseshapo imiku cinelubalil (7); akapeela ifyuma fyonse ifya mu ng’anda yakwe.+32 Onse uucita ubucende no mwanakashi taba na mano;+ uucite ci alonaula umweo wakwe.+33 Icinkunka no kuseebana akafisanga,+ no museebanya wakwe tawakafuutwe.+34 Pantu ubufuba e bulenga umwaume ukuba ne cipyu,+ na o takabe ne nkumbu mu bushiku bwa cilandushi.+35 Icifuta mulandu conse takacipokelele, kabili takasumine nangu ica bupe cobe cikule shani.
bem_Latn kam_Latn bem_Latn bem_Latn bem_Latn kam_Latn bem_Latn bem_Latn